Braunschweig-luokan korvetti

Braunschweig-luokka eli tyypin K-130 korvetit on Saksan laivaston viiden korvetin muodostama alusluokka. Alusten astuessa palvelukseen vuodesta 2007 alkaen ne korvaavat vanhat jo käytöstä poistetut ohjusveneet sekä täydentävät rannikkopuolustuksessa Gepard-luokan (tyyppi 143A) veneitä.

Suunnittelu 
Aluksissa on käytetty modernia häiveteknologiaa tutka- ja lämpöheijastuksen vähentämiseksi. Perinteisestä poikkeavaa on myös kahden miehittämättömän helikopterin käyttö lentotiedusteluun. Aluksen hangaari on liian pieni täysikokoiselle helikopterille, mutta ne voivat silti laskeutua aluksen helikopterikannelle. Luokan meritorjunta-aseiksi kaavailtiin Polyphem-ohjuksia, mutta kyseinen aseprojekti peruttiin vuonna 2003. Niiden korvaajaksi valittiin ruotsalaisvalmisteiset RBS15-meritorjuntaohjukset. Alusten aseistusta täydentävät konetykit, jotka soveltuvat ilmatorjuntaan sekä pinta- ja maakohteiden tulittamiseen. Omasuojaa varten aluksessa on kaksi RIM-116 RAM-ohjuslavettia.

Alukset
Luokka pohjautuu Blohm+Vossin kehittämään MEKO A-100 konseptiin ja sen alusten kokonaispituus on 89,1 metriä. Alusten leveys on 13,3 ja syväys 3,4 metriä. Taulukossa telakaksi on merkitty se, jossa kölinlasku suoritettiin.

Lähteet

Viitteet

Aiheesta muualla

Korvettiluokat
Saksan laivaston sotalaivat